b"\n_START_ARTICLE_\nBasidi\n_START_PARAGRAPH_\nEl basidi (basidium) \xc3\xa9s l'\xc3\xb2rgan de reproducci\xc3\xb3 que produeix espores ex\xc3\xb2genes i \xc3\xa9s caracter\xc3\xadstic del himen\xc3\xb2for en els .basidiomicets. Un basidi normalment porta quatre espores sexuals anomenades basidiospores; ocasionalment el seu nombre pot ser de dos, quatre o fins i tot vuit. En un basidi t\xc3\xadpic, cadascuna de les basidiospores s'origina a la punta d'una estreta banya anomenada esterigma i es descarrega a la maduresa._NEWLINE_Etim\xc3\xb2logicament basidium significa literalment petit pedestal, ja que \xc3\xa9s la manera com el basidi aguanta les espores. Un basidi immadur s'anomena bas\xc3\xaddiol._NEWLINE_Del Basidi on t\xc3\xa9 lloc la cariog\xc3\xa0mia se n'anomena probasidi.\n_START_SECTION_\nEstructura\n_START_PARAGRAPH_\nLa majoria dels basidiomicets tenen basidis unicel\xc2\xb7lulars simples (holobasidis), per\xc3\xb2 en alguns grups s\xc3\xb3n pluricel\xc2\xb7lulars (fragmobasidis). Per exemple, en l'ordre Uredinales es presenten fragmobasidis de quatre c\xc3\xa8l\xc2\xb7lules que estan septats (separats per parets) transversalment. Els basidis poden tenir est\xc3\xadpit o ser s\xc3\xa8ssils.\n_START_SECTION_\nMecanisme de desc\xc3\xa0rrega de la basidiospora\n_START_PARAGRAPH_\nEn la majoria dels basidiomicets, les basidiospores es descarreguen activament. La for\xc3\xa7a propulsora es deriva d'un canvi sobtat del centre de gravetat de l'espora descarregada. _NEWLINE_La desc\xc3\xa0rrega amb \xc3\xa8xit de les espores nom\xc3\xa9s \xc3\xa9s possible quan hi ha prou vapor d'aigua disponible per a ser condensat en l'espora. _NEWLINE_Alguns basidiomicets el mecanisme de desc\xc3\xa0rrega \xc3\xa9s diferent, per exemple en l'ordre Phallales (per exemple Phallus impudicus) necessiten insectes com a vectors de la dispersi\xc3\xb3 d'espores, en el cas dels pets de llop Lycoperdales i Sclerodermataceae es dispersen quan els basidiocarps sofreixen una pertorbaci\xc3\xb3 i les esp\xc3\xa8cies de fongs d'ocells de niu Nidulariales fan servir un sistema d'esquitxada de la copa. En aquests casos aix\xc3\xb2 representa que evolutivament han tingut la p\xc3\xa8rdua de la desc\xc3\xa0rrega activa de forma independent."